Løbetiden på et billån afhænger af dine egne ønsker, men typisk vil et billån være fra 3-8 år. De fleste banker vil ikke tilbyde lån over 7-8 år, da de fleste biler ret hurtigt mister værdi og derfor er bankernes sikkerhed i dem lav efter få år. Inden for de rammer er løbetiden et valg, du i høj grad selv kan tage. Vælger du en lang løbetid, vil du få en lavere månedlig betaling. Til gengæld ender du med at have tilbagebetalt flere penge, da lånet bliver dyrere, jo længere du strækker det.